CELEX: 62008CN0034
Language: bg
Date: 2008-01-28 00:00:00
Title: Дело C-34/08: Преюдициално запитване, отправено от Tribunale ordinario di Padova (Италия) на 28 януари 2008 г. — Azienda Agricola Disarò Antonio/Cooperativa Milka 2000 Soc. coop. arl

12.4.2008   
            
            
               BG
            
            
               Официален вестник на Европейския съюз
            
            
               C 92/15
            
         Преюдициално запитване, отправено от Tribunale ordinario di Padova (Италия) на 28 януари 2008 г. — Azienda Agricola Disarò Antonio/Cooperativa Milka 2000 Soc. coop. arl
   (Дело C-34/08)
   (2008/C 92/27)
   Език на производството: италиански
   Препращаща юрисдикция
   Tribunale ordinario di Padova
   Страни в главното производство
   
      Ищец: Azienda Agricola Disarò Antonio
   
      Ответник: Cooperativa Milka 2000 Soc. coop. arl
   Преюдициални въпроси
   
               1)
            
            
               Съвместим ли е Регламент (EO) № 1788/2003 (1) на Съвета от 29 септември 2003 година, който въвежда допълнителна такса върху производството на млечни продукти, надхвърлящо определената национална квота, без да се отчита периодичното актуализиране на определеното за всяка държава количество, с член 32 от Договора и с предвидените в него цели на Общата селскостопанска политика, като увеличаването на селскостопанската производителност, подкрепата на техническия прогрес и осигуряването на рационално развитие на селскостопанското производство и максималното използване на производствените фактори, по-специално на работната сила, когато такъв механизъм е в тежест и на италианските производители на млечни продукти, като засяга както техния приемлив жизнен стандарт, така и тяхното развитие поради неподходящото заплащане на производствените фактори и поради това, че Италия всъщност е държава с дефицит (вж. Relazione governativa cit. pf. 6.5), принудена да прибягва към вноса на суровини, за да подпомага предприятията за преработка и продажба на висококачествени продукти (вж. Relazione agronomica от 15.2.2004 г., приложена)?
            
         
               2)
            
            
               Съвместим ли е посоченият Регламент (EO) № 1788/2003 с член 33 от Договора за ЕО, доколкото той предвижда организацията на общия пазар, като в същото време изключва всякаква дискриминация между производителите или потребителите в рамките на Общността, когато еднаквото прилагане на допълнителната такса, без да се прави реално разграничение между производители с дефицит и производители с излишък, води до дискриминиране на италианските производители от държава с дефицит?
            
         
               3)
            
            
               Съвместим ли е посоченият Регламент (EO) № 1788/2003 с член 34 от Договора, където се предвижда, че преследването на целите, заложени в член 33, „изключва дискриминацията между производителите или потребителите в рамките на Общността“, когато такава дискриминация се създава от регламента, който с оглед на допълнителната вноска налага еднаква такса както за производителите от държави с излишък, така и за производителите от държави с дефицит, като Италия?
            
         
               4)
            
            
               Съвместим ли е Регламент (EO) № 1788/2003 на Съвета от 29 септември 2003 година с принципа за пропорционалност, установен в член 5 от Договора, доколкото „действията на Общността не могат да надхвърлят необходимото за постигане на целите на настоящия договор“, когато еднаквото прилагане на допълнителната такса надхвърля самата цел за обща организация на пазара, тъй като трайно налага ниска производителност, ниски доходи и постоянна нужда от публично подпомагане на половината от италианските селскостопански производители?
            
         
      (1)  ОВ L 270, стр. 123; Специално издание на български език, 2007 г., глава 3, том 50, стр. 22.